मुकेश अंबानी और एन चंद्रशेखरन से भी मिले, स्टोर ओपनिंग के लिए मुंबई पहुंचे एपल के CEO
'India has such incredible energy': Apple CEO Tim Cook praises Indian culture ahead of store launch, कल भारत में खुलेगा पहला एपल स्टोर, CEO टिम कुक ने भारतीय संस्कृति की तारीफ की
टेक कंपनी एपल मंगलवार को भारत में अपना पहला ऑफिशियल स्टोर 'एपल BKC' शुरू करने जा रही है। CEO टिम कुक स्टोर की लॉन्चिंग के लिए भारत पहुंचे हैं।
उन्होंने सोमवार को मुंबई पहुंचते ही ट्वीट किया- 'हैलो, मुंबई! हम कल नए एपल BKC स्टोर में अपने कस्टमर्स का स्वागत करने के लिए और इंतजार नहीं कर सकते।' ट्वीट की गई फोटो में टिम कुक के साथ मुंबई स्टोर के एम्प्लॉइज नजर आ रहे हैं।
टिम ने अंबानी और चंद्रशेखरन से की मुलाकात
रिपोर्ट्स के मुताबिक टिम कुक ने आज रिलायंस इंडस्ट्रीज के चेयरमैन मुकेश अंबानी और टाटा संस के चेयरमैन नटराजन चंद्रशेखरन से मुलाकात की। टिम कुक मुकेश अंबानी के घर एंटीलिया में उनके बेटे आकाश और बेटी ईशा से भी मिले।
टिम कुक ने माधुरी के साथ खाया वड़ा पाव
कुक ने बॉलीवुड एक्ट्रेस माधुरी दीक्षित नेने से भी मुलाकात की। इस मुलाकात की एक फोटो माधुरी ने ट्विटर पर शेयर की है। इसमें टिम कुक और माधुरी दीक्षित रेस्टोरेंट में वड़ा पाव खाते दिख रहे हैं। टिम कुक ने फोटो री-ट्वीट कर लिखा, 'माधुरी दीक्षित मुझे मेरे पहले वड़ा पाव से परिचित कराने के लिए धन्यवाद- यह बहुत स्वादिष्ट था।'
PM मोदी से भी मिल सकते हैं टिम कुक
रिपोर्ट्स के मुताबिक, एपल स्टोर की लॉन्चिंग के बाद टिम कुक बुधवार को प्रधानमंत्री नरेंद्र मोदी और केंद्रीय इलेक्ट्रॉनिक्स और सूचना प्रौद्योगिकी राज्य मंत्री राजीव चंद्रशेखर से भी मुलाकात कर सकते हैं। इनके अलावा वे मंत्रियों से एक्सपोर्ट और मैन्युफैक्चरिंग जैसे स्ट्रैटजिक मुद्दों पर बातचीत भी करेंगे।
गवर्नमेंट ऑफिशियल्स के अलावा वे भारत के बिजनेस लीडर्स से भी मिलेंगे। टिम कुक की इस विजिट में एपल के रिटेल एंड पीपल की सीनियर वाइस प्रेसिडेंट डिएड्रे ओ ब्रायन उनके साथ हैं। ओपनिंग से पहले एपल ने सोमवार को मीडिया को इनवाइट करके स्टोर की पहली झलक दिखाई। साथ ही कंपनी ने स्टोर की कई फोटोज भी जारी की हैं। देखें स्टोर की फोटोज...
अंबानी के जियो वर्ल्ड मॉल में है यह स्टोर
यह स्टोर रिलायंस इंडस्ट्रीज के चेयरमैन मुकेश अंबानी के जियो वर्ल्ड ड्राइव मॉल में ओपन हो रहा है, जो मुंबई के बांद्रा कुर्ला कॉम्प्लेक्स में है। एपल का ये स्टोर पूरी तरह से सोलर एनर्जी से चलेगा, जिसके लिए डेडिकेटेड सोलर सिस्टम लगाया गया है।
एपल के पहले स्टोर के बाद 20 अप्रैल को दिल्ली के साकेत में एपल का दूसरा ऑफिशियल स्टोर खुलेगा। ओपनिंग के बाद दोनों ही स्टोर सुबह 11 बजे से रात 10 बजे तक ओपन रहेंगे।
एपल स्टोर में 100 से ज्यादा एम्प्लॉइज होंगे
एपल के अनुसार स्टोर में 100 से ज्यादा एम्प्लॉइज होंगे, जो कस्टमर्स से 20 लैंग्वेज में बातचीत करेंगे। साथ ही एपल स्टोर अपने कस्टमर्स को पिक अप सर्विस भी देगा। यानी कि कस्टमर्स घर बैठे वेबसाइट के जरिए प्रोडक्ट ऑर्डर कर सकते हैं और फिर स्टोर से जाकर पिक कर सकेंगे।
टिम कुक ने 2020 में की थी स्टोर की अनाउंसमेंट
कोविड-19 महामारी के कारण भारत में एपल स्टोर्स के लॉन्च में देरी हुई है। 2020 में एपल की ऐनुअल शेयरहोल्डर्स मीटिंग के दौरान CEO टिम कुक ने कहा था कि वे नहीं चाहते कि भारत में कोई और हमारे लिए ब्रांड चलाए।
2021 में स्टोर खोलने का एपल का प्लान कोविड महामारी के कारण पटरी से उतर गया था। एपल भारत में अपनी प्रेजेंस बढ़ा रहा है, क्योंकि सेल्स और मैन्युफैक्चरिंग के लिए यह इंपॉर्टेंट मार्केट बन चुका है। साथ ही भारतीय कस्टमर्स का भी प्रीमियम प्रोडक्ट्स की ओर रुझान बढ़ता दिखाई दे रहा है।
एपल स्टोर के पास 22 ब्रांड की नो-एंट्री
द इकोनॉमिक टाइम्स की रिपोर्ट के अनुसार मुंबई में एपल के स्टोर के आसपास 22 कॉम्पिटिटर्स ब्रांड्स न तो अपना स्टोर खोल सकेंगे और न ही एडवर्टाइजमेंट कर सकेंगे। ये एग्रीमेंट का हिस्सा है। इनमें अमेजन, फेसबुक, गूगल, LG, माइक्रोसॉफ्ट और सोनी जैसे ब्रांड भी शामिल हैं।
यह खबर भी पढ़ें...
आईफोन के फैक्ट्री से स्टोर पहुंचने की कहानी
कैलिफोर्निया के कूपरटिनो सिटी की एक बिल्डिंग में एक प्रोजेक्ट पर काम चल रहा था। इसका नाम था 'प्रोजेक्ट पर्पल'। इस प्रोजेक्ट के लिए जब लोगों को हायर किया जा रहा था तब शर्त रखी गई कि टीम को दिन-रात काम करना होगा। टीम के किसी भी सदस्य को उस बिल्डिंग से बाहर जाने की इजाजत नहीं होगी। पूरी खबर पढ़ने के लिए यहां क्लिक करें...